รัฐบาลไทย-ข่าวทำเนียบรัฐบาล-กตน. ติดตามการดำเนินงานตามนโยบายของรัฐบาลและข้อสั่งการของนายกรัฐมนตรี พร้อมเตรียมมาตรการรองรับสถานการณ์ขาดแคลนน้ำฤดูแล้งปี 63 /64
วันศุกร์ที่ 19 มีนาคม 2564
กตน. ติดตามการดําเนินงานตามนโยบายของรัฐบาลและข้อสั่งการของนายกรัฐมนตรี พร้อมเตรียมมาตรการรองรับสถานการณ์ขาดแคลนน้ําฤดูแล้งปี 63 /64
กตน. ติดตามการดําเนินงานตามนโยบายของรัฐบาลและข้อสั่งการของนายกรัฐมนตรี พร้อมเตรียมมาตรการรองรับสถานการณ์ขาดแคลนน้ําฤดูแล้งปี 63/64
วันนี้ (19 มี.ค.64) เวลา 12.00 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรีเป็นประธานการประชุมคณะกรรมการติดตามการดําเนินงานตามนโยบายของรัฐบาล และข้อสั่งการของนายกรัฐมนตรี (กตน.) ครั้งที่ 2/2564 โดยมีนายอนุชา บูรพชัยศรี โฆษกประจําสํานักนายกรัฐมนตรี เข้าร่วมประชุมด้วย
ที่ประชุมได้รับทราบรายงานภาวะสังคมไทยไตรมาส 4 ของภาพรวม ปี 2563 โดยในเรื่องของความเคลื่อนไหวทางสังคม ได้แก่ การจ้างงาน อัตราการว่างงาน หนี้สินครัวเรือน การเจ็บป่วยด้วยโรคเฝ้าระวัง การบริโภคเหล้าและบุหรี่ คดีอาญา การรับแจ้งอุบัติเหตุ การคุ้มครองผู้บริโภค พบว่าภาพรวมปรับตัวดีขึ้นทุกด้าน แต่ตลอดทั้งปียังได้รับผลกระทบจากสถานการณ์โควิด-19 อยู่ โดยเฉพาะเรื่องการจ้างงานและการว่างงาน สําหรับแนวทางการบริหารจัดการตลาดแรงงานในระยะต่อไป เช่น รักษาระดับการจ้างงานอย่างต่อเนื่อง จัดเตรียมมาตรการรองรับปัญหาภัยธรรมชาติที่อาจส่งผลต่อแรงงานเกษตร สนับสนุนการพัฒนาทักษะ ปรับทักษะ และสร้างทักษะใหม่ ให้กับแรงงาน รวมไปถึงการเตรียมความพร้อมของทักษะแรงงานไทยต่อการทํางานในอนาคต ได้แก่ การพัฒนาทักษะของแรงงาน อาทิ ขยายการเข้าถึงและผู้ใช้งาน ICT เพื่อให้แรงงานคุ้นชินกับ ICT นโยบายตลาดแรงงานเชิงรุก (Active labour Market Policies) เชื่อมโยงกับทักษะที่มี ความต้องการของตลาด และการเชื่อมโยงแรงงานกับผู้ประกอบการ รวมถึงการยกระดับการศึกษาด้าน ICT เช่น เชื่อมโยงการศึกษาด้าน ICT กับแผนอื่น รวมทั้งหากลไกการสนับสนุน และดึงภาคเอกชนเข้ามามีส่วนร่วม กําหนดมาตรฐานการเรียนรู้ด้าน ICT และการเรียนรู้ตลอดชีวิตผ่าน ICT ฯลฯ
รวมทั้งที่ประชุมรับทราบการดําเนินการเรื่องสวัสดิการภาครัฐที่เกษตรกรแต่ละรายได้รับ ได้แก่1) โครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 ได้ดําเนินการตามมติ ครม. เมื่อวันที่ 28 เม.ย.63 โดยจ่ายเงินช่วยเหลือ 5,000 บาท/ราย x 3 เดือน (พ.ค. – ก.ค. 63) กรอบจํานวนเกษตรกร: ไม่เกิน 10 ล้านราย ต่อมาจากการมติคณะรัฐมนตรีขยายเวลาโครงการไปจนถึง 30 กันยายน 2563 เพื่อให้เกษตรกรได้รับการช่วยเหลือเกษตรกรเป็นไปอย่างทั่วถึง เป็นธรรม สามารถมีรายได้เพียงพอต่อการเลี้ยงชีพของตนเองและครอบครัว โดย ธ.ก.ส. ได้จ่ายเงินให้เกษตรกร 7,564,682 ราย วงเงินรวม 113,304.40 ล้านบาท 2) โครงการประกันรายได้เกษตรกรชาวสวนยาง ระยะที่ 1 และ 2 โครงการระยะที่ 1 ตั้งแต่เดือนตุลาคม 2562 – มีนาคม 2563 มี จ่ายเงินทั้งสิ้น 1,272,883 ราย จํานวนเงิน 24,172.437 ล้านบาท ส่วนโครงการระยะที่ 2 ระยะเวลาประกันรายได้ยางพารา ต.ค.63 –มี.ค.64 เป้าหมายเกษตรกร จํานวน 1.83 ล้านราย พื้นที่เพาะปลูก จํานวน 18.286 ล้านไร่ ผลการดําเนินงานโครงการ เบิกจ่ายเงินทั้งสิ้น 1,361,144 ราย จํานวนเงิน 7,129.96 ล้านบาท
ที่ประชุมรับทราบการแก้ไขปัญหาการบริหารจัดการน้ําแล้ง โดยการเตรียม 9 มาตรการรองรับสถานการณ์ขาดแคลนน้ําฤดูแล้งปี 63/64 ได้แก่ 1) เร่งเก็บกักน้ําก่อนหมดฤดูฝน 2) จัดหาแหล่งน้ําสํารองน้ําดิบในพื้นที่ที่เสี่ยงขาดแคลนน้ําพร้อมแผนวางท่อน้ําประปาจาก กปภ.สาขาข้างเคียงและแผนรับน้ําดิบจากอ่างเก็บน้ําโดยตรง 4) กําหนดการจัดสรรน้ําฤดูแล้ง ติดตามกํากับให้เป็นไปตามแผนเพื่อไม่ให้เกิดผลกระทบการขาดแคลนน้ําอุปโภค-บริโภค พร้อมจัดทําทะเบียนผู้ใช้น้ํา 5) วางแผนเพาะปลูกพืชฤดูแล้ง รวมถึงมาตรการควบคุมการสูบน้ํา การแย่งน้ํา 6) เฝ้าระวังคุณภาพน้ําในแม่น้ําสายหลักและสายรอง 7) หลัก3R (Reuse Reduce Recycle) ส่งเสริมให้ภาคอุตสาหกรรม 8) ติดตาม ประเมินผล เพื่อให้ผลการดําเนินงานเป็นไปตามแผน และ9) สร้างการรับรู้สถานการณ์น้ําและแผนจัดสรรน้ํา ให้ทุกภาคส่วน เกิดความร่วมมือในการใช้น้ําอย่างประหยัดและเป็นไปตามแผนที่กําหนดไว้
---------------------
กลุ่มประชาสัมพันธ์และเผยแพร่ สํานักโฆษก